10. ΠΡΟΕΔΡΙΚΟ ΔΙΑΤΑΓΜΑ υπ' αριθ. 79 της 27 Φεβρ. / 13 Μαρτ.  1991 (ΦΕΚ Α' 33) Σύσταση Τμήματος Μηχανογράφησης – Τεκμηρίωσης στην Εθνική Βιβλιοθήκη της Ελλάδος. Έχοντας υπόψη: 1.Τις διατάξεις του Νόμ. 814/43 "Περί οργανισμού της Εθνικής Βιβλιοθήκης της Ελλάδος" (ΦΕΚ 353 Α'), όπως επικυρώθηκε με την πράξη 294/46 (ΦΕΚ  186 Α'). 2.Τις διατάξεις της παρ. 5 του άρθρ. 24 του Νόμ. 1558/85 "Κυβέρνηση και Κυβερνητικά Όργανα" (ΦΕΚ 137 Α'). 3.Την αριθ. Υ.1140/1051173/1390/001/1990 κοινή απόφαση του Πρωθυπουργού και Υπουργού Οικονομικών Ανάθεση αρμοδιοτήτων στον Υφυπουργό Οικονομικών" (ΦΕΚ 420 Β'). 4.Την αριθ. Η/2871/30.4.90 κοινή απόφαση του Πρωθυπουργού και Υπουργού Εθνικής Παιδείας και Θρησκευμάτων "Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων" (ΦΕΚ 296 Β'). 5.Την αριθ. 89/1991 γνωμοδότηση του Συμβουλίου Επικρατείας, με την πρόταση του Υπουργού Προεδρίας της Κυβερνήσεως και των Υφυπουργών Οικονομικών και Εθνικής Παιδείας και θρησκευμάτων, αποφασίζουμε: Τμήμα Μηχανογράφησης – Τεκμηρίωσης –  Αρμοδιότητες. Άρθρ.1.-Στην Εθνική Βιβλιοθήκη της Ελλάδος (Ε.Β.Ε.) συνιστάται Τμήμα Μηχανογράφησης / Τεκμηρίωσης, οι αρμοδιότητες του οποίου είναι ιδία οι ακόλουθες: α)Η επιμέλεια μελετών και μεθόδων για την υποστήριξη της αυτοματοποίησης της Ε.Β.Ε. και λοιπών βιβλιοθηκών. β)Η αντιμετώπιση θεμάτων σχετικών με την απόκτηση μηχανογραφικού εξοπλισμού, λογισμικού, προγραμμάτων εφαρμόγων, και την ανάθεση μηχανογραφικών εργασιών σε τρίτους, όπως σύνταξη μελετών σκοπιμότητας, τεχνικών προδιαγραφών κ.λπ. γ)Η διαχείριση βάσεων πληροφοριών και η υποστήριξη όλων, των υπηρεσιακών μονάδων της Ε.Β.Ε. και των αποκεντρωμένων χρηστών. δ)Ο χειρισμός του αυτοματοποιημένου συστήματος. ε)Η άμεση (ON LINE) εισαγωγή στοιχείων μέσω τερματικών σταθμών. Θέσεις – Προϊστάμενος Άρθρ.2.-1.Στην Εθνική Βιβλιοθήκη της Ελλάδος συνιστώνται οι κάτωθι θέσεις μονίμου προσωπικού για τη στελέχωση του τμήματος Μηχανογράφησης / Τεκμηρίωσης. α)Κλάδος Π.Ε. Πληροφορικής: Θέσεις 3 β)Κλάδος Τ.Ε. Πληροφορικής: Θέσεις 2 γ)Κλάδος Δ.Ε. Προσωπικού Η/Υ: "       6 2.Προσόντα διορισμού ορίζονται τα κατά περίπτωση ειδικότητας προβλεπόμενα από το Π.Δ. 194/88 (ΦΕΚ 84 Α'), όπως αυτό ισχύει κάθε φορά. 3.Η κατανομή των θέσεων προσωπικού κατά ειδικότητα γίνεται κάθε φορά με την προκήρυξη πλήρωσης κενών θέσεων. 4.Του Τμήματος προΐσταται υπάλληλος του Κλάδου Π.Ε. Πληροφορικής. Για την υποχρέωση των εκδοτών ή συγγραφέων να καταθέτουν αντίτυπα κάθε είδους εντύπων στην Εθνική Βιβλιοθήκη βλ. παρ.6 άρθρ.1 Νόμ.2557/23-24 Δεκ.1997 (ΦΕΚ Α΄271), κατωτ.σελ.854,24. 